På begynnelsen av 1900-tallet var Svinøya Svolværs senter. Eget bakeri, tønnefabrikk, trandamperi, fiskemottak, bunkersanlegg, krambu og rorbuer var å finne på Svinøya. Kunstmaleren Gunnar Berg bygget seg et atelier på 1880-tallet på Svinøya. Atelieret er modernisert og bevart. Senere bygde også den svenske kunstneren Anna Boberg atelier på Svinøya. Dette bidro til at Svinøya ble et kunstsenter for hele Nord-Norge.